section_heading: Klima
paragraph_text: Laos ima tropsku monsunsku klimu, s kišnom sezonom od svibnja do listopada i hladnom i suhom sezonom od studenog do veljače te vrućom i suhom sezonom u ožujku i travnju. Općenito, monsuni se pojavljuju u isto vrijeme u cijeloj zemlji, ali je količima kiše različita od regije do regije. Velike količine kiše ali i duge suše značajno utječu su za proizvodnju riže. Temperature se kreću od najviših razina oko 40 °C uz Mekong u ožujku i travnju do 5 °C ili manje u visoravnima Xiangkhoanga i Phongsalia u siječnju.